Hulu Perak, Perak

Hulu Perak merupakan sebuah daerah yang terletak di timur laut negeri Perak. Daerah ini merupakan daerah terbesar di negeri Perak. Daerah ini bersempadan dengan daerah Kuala Kangsar di selatan, daerah Larut, Matang dan Selama di barat daya, daerah Baling, Kedah di barat laut, jajahan Jeli dan Gua Musang, Kelantan di timur serta negara Thailand di utara.  

 Sejarah 

 Zaman prasejarah 
Di Lenggong, sebuah petempatan manusia berusia 5000 hingga 11000 tahun yang lalu telah dijumpai di Gua Kajang. Terdapat beberapa artifak berupa tembikar dan rangka manusia membabitkan zaman Paleolitik dan Neolitik. Di Gua Gunung Runtuh, satu rangka manusia tertua di Malaysia yang berusia 10000 hingga 11000 tahun ditemui dan digelar sebagai 'Orang Perak'.

 Kerajaan Reman 
Pada awal kurun ke-16, Tun Saban iaitu anak kepada bendahara Kesultanan Melayu Melaka, Tun Perak telah berhijrah ke Hulu Patani lalu ke Belum, Gerik. Di Belum, Tun Saban telah menjadi ketua masyarakat. Pada kurun ke-19, Gerik dan Pengkalan Hulu berada di bawah taklukan kerajaan Reman. Pada tahun 1902, kerajaan Reman telah dihapuskan oleh Siam dan menjadikan Gerik dan Pengkalan Hulu sebagai jajahannya.

Pada 9 Julai 1902, kerajaan Siam telah membuat perjanjian dengan kerajaan British untuk menyerahkan Kedah, Perlis, Kelantan dan Terengganu kepada Inggeris. Perjanjian tersebut telah ditandatangani di Bangkok oleh Sir John Anderson iaitu Gabenor Negeri-negeri Selat dan Setiausaha Luar Negeri Siam. Antara syarat dalam perjanjian itu, kerajaan Siam hendaklah menyerahkan semula daerah Gerik yang telah diambil oleh Raja Reman dahulu kepada kerajaan negeri Perak. Istiadat penyerahan daerah Gerik itu telah berlangsung di Kroh (Pengkalan Hulu) pada 16 Julai 1909.

 Pentadbiran 
Pusat pentadbiran daerah Hulu Perak terletak di Bandar Gerik. Terdapat tiga pihak berkuasa tempatan di daerah ini iaitu;

 Majlis Daerah Gerik
 Majlis Daerah Lenggong
 Majlis Daerah Pengkalan Hulu

 Mukim dan bandar 
Daerah Hulu Perak terbahagi kepada 10 buah mukim dan lima buah bandar;
BilMukim/BandarPenduduk (2020)1Gerik20,7462Pengkalan Hulu14,6613Lenggong12,7224Kenering9,5325Kerunai7,7396Temengor6,3017Durian Pipit3,9138Temelong3,7569Belukar Semang1,73010Belum1,01411Bandar Gerik10,12212Bandar Pengkalan Hulu2,36013Bandar Kelian Intan23214Bandar Lenggong20415Bandar Lawin44

 Kawasan Parlimen dan DUN 
Wakil rakyat daerah Hulu Perak dalam Dewan Parlimen;
ParlimenKerusiAhli ParlimenPartiP54GerikFathul Huzir AyobPerikatan Nasional (PN)P55LenggongShamsul Anuar NasarahBarisan Nasional (UMNO)P62Sungai SiputKesavan SubramaniamPakatan Harapan (PKR)
Wakil rakyat daerah Hulu Perak dalam Dewan Undangan Negeri Perak (DUN);
ParlimenDUNKerusiAhli DUNPartiP54N01Pengkalan HuluAznel IbrahimBarisan Nasional (UMNO)P54N02TemengorSalbiah MohamedBarisan Nasional (UMNO)P55N03KeneringMohd Tarmizi IdrisBarisan Nasional (UMNO)P55N04Kota TampanSaarani MohamadBarisan Nasional (UMNO)P62N21LintangMohd Zolkafly HarunBarisan Nasional (UMNO)

 Demografi 
Mengikut Banci Penduduk dan Perumahan Malaysia 2020, jumlah penduduk di daerah Hulu Perak ialah seramai 95,076 orang dengan kepadatan 14 orang perkilometer persegi. Majoriti penduduk merupakan bumiputera iaitu 88.9 peratus dari jumlah penduduk. 97.2 peratus penduduk merupakan warganegara Malaysia.
+Kumpulan etnik (2020)KewarganegaraanEtnikJumlah%WarganegaraBumiputera82,17986.4Cina6,9497.3India1,7461.8Lain-lain1,5821.7Bukan warganegaraN/A2,6202.8
+Agama di PerakAgama1991200020102020Jumlah%Jumlah%Jumlah%Jumlah%Islam60,26473.964,27377.971,60879.676,53680.5Buddha10,46312.88,34310.14,0664.57,9208.3Hindu2,6013.21,7272.11,5061.71,3741.4Kristian5,1986.484416,5937.31,4991.6Lain-lain3,1623.82,9263.39091Tiada agama2,5323.14,1925.12,67236,0776.4Tidak diketahui00005550.67610.8

 Rujukan 

Kategori:Daerah di Perak
Kategori:Daerah Hulu Perak